rejauldu/bengali-wikipedia huggingface dataset:
সৈয়দ আবদুল কাদির গিলানি () একজন পাকিস্তানি রাজনীতিবিদ যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য এবং এর আগে ২০১২ সালের জুলাই থেকে ২০১৩ সাল পর্যন্ত এই পদে দায়িত্ব পালন করেছেন। এর আগে তিনি ২০০৮ সালের জুন থেকে ২০১২ সালের জুলাই পর্যন্ত পাঞ্জাবের প্রাদেশিক পরিষদের সদস্য ছিলেন।   প্রারম্ভিক জীবন এবং শিক্ষা  আব্দুল কাদির গিলানী ১৯৮১ সালের ২৯ এপ্রিল লাহোরে জন্মগ্রহণ করেন। তিনি ২০০৩ সালে ইউনিভার্সিটি অফ হার্টফোর্ডশায়ার থেকে ব্যাচেলর অফ লজ (অনার্স) ডিগ্রি অর্জন করেন।   রাজনৈতিক জীবন  আব্দুল কাদির গিলানী ২০০৮ সালের পাকিস্তানি সাধারণ নির্বাচনে পাকিস্তান পিপলস পার্টি (পিপিপি)-এর প্রার্থী হিসেবে এনএ-১৫০ (মুলতান-থ্রি) নির্বাচনী এলাকা থেকে পাকিস্তানের জাতীয় পরিষদের আসনের জন্য প্রতিদ্বন্দ্বিতা করেন কিন্তু অসফল হন। তিনি ৪৩,২৯৯ ভোট পান এবং রানা মাহমুদ-উল-হাসানের কাছে হারেন।  তিনি ২০০৮ সালের জুনে পিপিপি-এর প্রার্থী হিসেবে পিপি-২৯৫ (রহিমিয়ার খান-এইট) নির্বাচনী এলাকা থেকে প্রতিদ্বন্দ্বিতা ছাড়াই পাঞ্জাবের প্রাদেশিক পরিষদে নির্বাচিত হন।  তিনি ২০১২ সালের জুলাই মাসে অনুষ্ঠিত উপ-নির্বাচনে পিপিপি-এর প্রার্থী হিসেবে এনএ-১৫১ (মুলতান-ফোর) নির্বাচনী এলাকা থেকে জাতীয় পরিষদে নির্বাচিত হন। তিনি ৬৪,৬২৮ ভোট পান এবং শওকত হায়াত খান বোসানকে পরাজিত করেন।  তিনি ২০১৩ সালের পাকিস্তানি সাধারণ নির্বাচনে পিপিপি-এর প্রার্থী হিসেবে এনএ-১৫১ (মুলতান-ফোর) নির্বাচনী এলাকা থেকে জাতীয় পরিষদের আসনের জন্য প্রতিদ্বন্দ্বিতা করেন কিন্তু অসফল হন। তিনি ৫৬,৮৫৮ ভোট পান এবং ৯৬,৬৩২ ভোট পাওয়া সিকান্দার হায়াত খান বোসানের কাছে হারেন।  তিনি ২০১৮ সালের পাকিস্তানি সাধারণ নির্বাচনে পিপিপি-এর প্রার্থী হিসেবে এনএ-১৫৪ মুলতান-ওয়ান থেকে জাতীয় পরিষদের আসনের জন্য প্রতিদ্বন্দ্বিতা করেন কিন্তু অসফল হন। তিনি ৬৪,২৫৭ ভোট পান এবং পাকিস্তান তেহরিক-ই-ইনসাফ (পিটিআই)-এর প্রার্থী মালিক আহমেদ হুসাইন দেহারের কাছে হারেন, যিনি ৭৪,২২০ ভোট পান।  তিনি ২০২৪ সালের পাকিস্তানি সাধারণ নির্বাচনে পিপিপি-এর প্রার্থী হিসেবে এনএ-১৫২ মুলতান-ফাইভ থেকে জাতীয় পরিষদে পুনর্নির্বাচিত হন। তিনি ৯৭,০৬৫ ভোট পান এবং পাকিস্তান মুসলিম লীগ (এন) (পিএমএল(এন))-এর প্রার্থী সৈয়দ জাভেদ আলী শাহকে পরাজিত করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:লাহোরের রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাঞ্জাব প্রাদেশিক পরিষদের সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:গিলানি পরিবার বিষয়শ্রেণী:পাঞ্জাব প্রাদেশিক পরিষদের সদস্য অসম্পূর্ণ বিষয়শ্রেণী:পাকিস্তান পিপলস পার্টির এমএনএ অসম্পূর্ণ
আব্দুল্লাহ বিন হামাদ বিন খলিফা আল থানি ( ; জন্ম ৯ ফেব্রুয়ারি ১৯৮৮ দোহাতে) তিনি কাতার রাজ্যের ডেপুটি আমির এবং কাতারের আমিরের অনানুষ্ঠানিক উত্তরাধিকারী।   প্রাথমিক জীবন এবং শিক্ষা   শেখ আবদুল্লাহ কাতারের সাবেক আমির হামাদ বিন খলিফা আল থানি এবং তার প্রথম চাচাতো বোন শেখা নুরা বিনতে খালিদ আল থানির ছেলে। তিনি ২০১০ সালে জর্জটাউন বিশ্ববিদ্যালয় থেকে ফরেন সার্ভিসে বিজ্ঞানে স্নাতক ডিগ্রি লাভ করেন। ১১ নভেম্বর ২০১৪-এ, তামিম বিন হামাদ আল থানি আবদুল্লাহকে ডেপুটি আমির পদে নিযুক্ত করে অনানুষ্ঠানিকভাবে তাকে কাতারের সিংহাসনের উত্তরাধিকারী করেন। আমির তামিম একদিন তার নিজের ছেলেদের একজনকে ক্রাউন প্রিন্স হিসেবে নিয়োগ দেবেন বলে আশা করা হচ্ছে।   পদ   ২০১৮ সাল থেকে তিনি কাতারএনার্জির বোর্ড অফ ট্রাস্টিজের চেয়ারম্যান।  শেখ আবদুল্লাহ বিন হামাদ কাতার বিশ্ববিদ্যালয়ের বোর্ড অব রিজেন্টসের চেয়ারম্যান।  তিনি সুপ্রিম কাউন্সিল ফর ইকোনমিক অ্যাফেয়ার্স অ্যান্ড ইনভেস্টমেন্টের ভাইস-চেয়ারম্যান।   বংশ    তথ্যসূত্র   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জর্জটাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:আল থানি বিষয়শ্রেণী:কাতারি মুসলিম বিষয়শ্রেণী:আলে সানি বিষয়শ্রেণী:রাজশাসকের পুত্র
শেল্টন বেঞ্জামিন (জন্ম জুলাই ৯, ১৯৭৫) একজন আমেরিকান পেশাদার কুস্তিগির, বর্তমানে ডাব্লিউডাব্লিউই এর সাথে সম্পৃক্ত আছেন, যেখানে তিনি স্ম্যাকডাউন ব্র‍্যান্ডের হয়ে কুস্তি লড়েন। তার সাথে সে নিউ জাপান প্রো-রেসলিং (এনজেডাব্লিউপি) এবং প্রো রেসলিং ওহাও তে শেল্টন এক্স বেঞ্জামিন নামে কুস্তি লড়ার জন্য বিখ্যাত এবং রিং অফ অনার (আরওএইছ) এ তার আসল নামে কুস্তি লড়েছেন।  বেঞ্জামিন তার পেশাদারি কুস্তি জীবন শুরু করে ডাব্লিউডাব্লিউই এর উন্নয়ন ক্ষেত্র ওহায়ো ভেলি রেসলিং (ওভিডাব্লিউ) এ, যেখানে তিনি ওভিডাব্লিউ চ্যাম্পিয়নশিপ জেতেন চারবার, তিনবার ব্রক লেসনার এর সাথে এবং একবার রোডনি ম্যাক এর সাথে। তারপর ডাব্লিউডাব্লিউই তাকে ২০০২ সালে মেইন রোস্টার এ জায়গা দেয়। যেখানে তিনি কার্ট এঙ্গেল এবং চার্লি হায়াস এর সাথে টম এঙ্গেল এর অংশ হিসেবে কাজ করা শুরু করেন। ডাব্লিউডাব্লিউই এ থাকাকালীন সময়ে তিনি তিনবার ডাব্লিউডাব্লিউই ইন্টারকন্টিনেন্টাল চ্যাম্পিয়নশিপ জিতেন, একবার ডাব্লিউডাব্লিউই ইউনাইটেড স্ট্যাটেস চ্যাম্পিয়নশিপ জিতেন এবং দুইবার ডাব্লিউডাব্লিউই র ট্যাগ টিম চ্যাম্পিয়নশিপ জিতেন হায়াস এর সাথে। তিনি ওয়ার্ল্ড রেসলিং কাউন্সিল (ডাব্লিউডাব্লিউসি) তে থাকালীন সময়ে, একবার ডাব্লিউডাব্লিউসি ইউনিভার্সাল হেভিওয়েট চ্যাম্পিয়নশিপ জিতেন।   এমেচার রেসলিং  বেঞ্জামিন অরেঞ্জবার্গ, সাউদ ক্যারেলিনা নামক জায়গায় জন্মগ্রহণ করেন। সে কুস্তি শেখা শুরু করে অরেঞ্জবার্গ-উইল্কিনসন উচ্চ বিদ্যালয়ে। বেঞ্জামিন ১২২–১০ সর্বমোট জিৎ-হার এর রেকর্ড গড়েন তার উচ্চ বিদ্যালয় জীবনে এবং দুইবার সাউদ ক্যারেলিনা হাই স্কুল হেভিওয়েট রেসলিং চ্যাম্পিয়ন হোন (১৯৯৩-১৯৯৪) এ। বেঞ্জামিন এরপর বেসাবেন কমিউনিটি কলেজ সুসানভিল্লে, ক্যালিফোর্নিয়ায় ভর্তি হোন এবং ন্যাশনাল জুনিয়র কলেজ এথলেটিক এসোসিয়েশন (এনজেসিএএ) ট্র‍্যাক এন্ড ফিল্ড ১০০ মিটার চ্যাম্পিয়ন হোন এবং কলেজিয়েট রেসলিং চ্যাম্পিয়ন হোন। এরপর তাকে মিনেসোটা বিশ্ববিদ্যালয় বদলি করা হয়, রেসলিং স্কলারশিপ দিয়ে। সেখানে তার জুনিয়র এবং সিনিয়র মিলিয়ে ৩৬–৬ সর্বমোট জিৎ-হার এর রেকর্ড রয়েছে। স্নাতক এর পরে, তিনি উন্নয়ন ক্ষেত্র ওহায়ো ভেলি রেসলিং (ওভিডাব্লিউ) এ যোগ দেন যেখানে তার ট্যাগ টিম পার্টনার হয় ব্রক লেসনার.  তথ্যসূত্র  বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন বিষয়শ্রেণী:আফ্রিকান-আমেরিকান বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন বিষয়শ্রেণী:আফ্রিকান-মার্কিন পুরুষ পেশাদার কুস্তিগির বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:মিনেসোটা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
নাইনা ইয়োসিফোভনা ইয়েলৎসিনা (, জন্ম ১৪ মার্চ ১৯৩২) হলেন রাশিয়ার প্রথম ফার্স্ট লেডি।  জীবনী নাইনা জন্মেছিলেন ১৯৩২ সালে,  সোভিয়েত ইউনিয়নের ওরেনবার্গ অঞ্চলে। ১৯৫৫ সালে সোভিয়েত ইউনিয়নের উরাল পলিটেকনিক ইন্সটিটিউটের নির্মাণবিদ্যা ফ্যাকাল্টি থেকে স্নাতক হবার পর তিনি সোভিয়েত ইউনিয়নের সভার্দলোভস্ক ইন্সটিটিউটের বিভিন্ন প্রকল্পে কাজ করেন। তিনি ১৯৫৫ সালে বরিস ইয়েলৎসিনের সাথে বিবাহ বন্ধনে আবদ্ধ হন, যার সাথে তার পরিচয় ঘটেছিল উরাল পলিটেকনিক ইন্সটিটিউটে। ১৯৫৭ ও ১৯৬০ সালে তাদের ইয়েলিনা ও তাতিয়ানা নামের দুই কন্যাসন্তানের জন্ম হয়।  নাইনা ইয়েলৎসিনা জনসম্মুখে খুব কম দেখা যেত। তিনি তার স্বামী বরিস ইয়েলৎসিনের সাথে ১৯৯৭ সালে সুইডেন ও ফিনল্যান্ড এবং ১৯৯৯ সালে চীন সফর করেছিলেন।Visitors to FinlandRussian President Leaves Beijing for Home  নাইনা ইয়েলৎসিনা  তার স্বামী বরিস ইয়েলৎসিনের রাজনৈতিক কাজে হস্তক্ষেপ না করলেও ১৯৯৬ সালে তার স্বামীর নির্বাচনী প্রচারণায় অংশ নিয়েছিলেন। তিনি ভোটারদের কাছে যেয়ে বরিস ইয়েলৎসিনের পক্ষে ভোট চেয়েছিলেন এবং সংবাদমাধ্যমে সাক্ষাৎকার প্রদান করেছিলেন।1932 - родилась Наина Иосифовна Ельцина Retrieved 24 April 2007 ২০০৭ সালের এপ্রিল মাসে বরিস ইয়েলৎসিন মারা গেলে তাকে বরিস ইয়েলৎসিনের শেষকৃত্য অনুষ্ঠানে  শোকার্ত অবস্থায় দেখা গিয়েছিল।  ২০১৭ সালে নাইনা ইয়েলৎসিনা তার স্মৃতিকথামূলক গ্রন্থ ইয়েলৎসিন কেন্দ্র ও মস্কোতে উপস্থাপন করেন।Биография Наины Ельциной // РИА НовостиНаина Ельцина читает фрагменты своих мемуаров // Анонс Ельцин-Центра, январь 2017.Наина Ельцина представляет мемуары «Личная жизнь» // Анонс Ельцин-Центра, июль 2017.  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৩২-এ জন্ম বিষয়শ্রেণী:জাতীয় নেতাদের দাম্পত্য সঙ্গী
হাত্তান বিন সুলতান বিন আহমদ বাহেব্রীPlayer Profile (; জন্ম; ১৬ জুলাই ১৯৯২), হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল শাবাব এবং সৌদি আরব জাতীয় দলের হয়ে একজন মধ্যমাঠের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।  তথ্যসূত্র  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:Khaleej FC players বিষয়শ্রেণী:Sportspeople from Jeddah বিষয়শ্রেণী:সৌদি ফুটবলার বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:আল হিলাল সৌদি ফুটবল ক্লাবের খেলোয়াড়
নোবিয়েম্ব্রে (স্প্যানিশ: Noviembre) ২০০৩ সালে মুক্তিপ্রাপ্ত একটি স্প্যানিশ চলচ্চিত্র যেটি স্প্যানিশ চলচ্চিত্র নির্দেশক আচেরো মানিয়াসের দ্বিতীয় পূর্ণদৈর্ঘ্য চলচ্চিত্র। ছবিটির মূল ঘটনা আবর্তিত হয়েছে আলফ্রেদো নামের এক মফস্বলের তরুণ ও তার মস্তিষ্কপ্রসূত গেরিলা পথনাট্যদল নোবিয়েম্ব্রেকে ঘিরে। পুরো ছবিটি একটি মেকি তথ্যচিত্রের ঢঙে সৃষ্টি করা হয়েছে যেখানে নাট্যদলের প্রাক্তন সদস্যদের সাক্ষাৎকার আর বর্ণনার মাধ্যমে আলফ্রেদো আর নোবিয়েম্ব্রের পরিণতি সম্বন্ধে ক্রমান্বয়ে দর্শকের মনে একটি ধারণার সৃষ্টি হয়। ছবিটি স্পেনে মোট পাঁচটি চলচ্চিত্র পুরস্কারে ভূষিত হয়।November (2003), Internet Movie Database (IMDb)   কাহিনী সংক্ষেপ  আলফ্রেদো স্পেনের এক মফস্বল শহরের সাধারণ তরুণ যার অভিনেতা হওয়ার প্রচণ্ড ইচ্ছে। সুযোগের খোঁজে সে রাজধানী মাদ্রিদে পাড়ি জমায় আর একটা অভিনয়ের স্কুলে ভর্তি হয়। কিন্তু একসময় সে উপলব্ধি করে, অভিনয়টা আসলে বাজারে পণ্য হিসেবে বিক্রি হচ্ছে। আদর্শবাদী আলফ্রেদোর মতে, অভিনয় এমন হওয়া উচিত যাতে তা সহজে জনসাধারণের কাছে পৌঁছতে পারে। অভিনয় হতে হবে মুক্ত যাতে তা সবাইকে জাগাতে সক্ষম হয়। তার মতে, নাট্যচর্চা হওয়া উচিত থিয়েটারের বাইরে, জনগণের সামনে, জনগণের মুখোমুখি। এই চিন্তাধারা থেকে থিয়েটার স্কুলের সমমনা বন্ধুদের নিয়ে সে গড়ে তোলে নোবিয়েম্ব্রে বা নভেম্বর। দলটির নাম নভেম্বর করা হয় অক্টোবর বিপ্লবের পরের আরেকটা বিপ্লব হিসেবে। তারা পার্কে, জনবহুল রাস্তায়, শহরের বাণিজ্যিক রাজপথে এমনকি চলন্ত বাসে হঠাৎ হঠাৎ পথনাট্য প্রদর্শন শুরু করে। সমাজের বিভিন্ন অসংগতি নিয়েই মূলত তারা কাজ করে। প্রশাসনের কাছ থেকে তারা প্রচুর বাধা পায়। একসময় অন্যসব যুগান্তকারী চিন্তাধারার মত আলফ্রেদোর নাটকীয় মৃত্যুতে নোবিয়েম্ব্রে নাট্যদলেরও অপমৃত্যু ঘটে। মূলত স্পেনে জেনারেল ফ্রাংকোর শাসনামলে উন্মুক্ত নাট্যচর্চায় যে শেকল পড়ে, তারই বর্তমানের প্রতিকী রূপ এই চলচ্চিত্রে দেখানো হয়েছে।Sinopsis de la pelicula Noviembre, স্প্যানিশ ভাষায় নোবিয়েম্ব্রে চলচ্চিত্রের কাহিনী সংক্ষেপ, LaHiguera.net.   তথ্যসূত্র    বহিঃসংযোগ   স্প্যানিশ ভাষায় নোবিয়েম্ব্রে চলচ্চিত্রের নিজস্ব ওয়েবসাইট  বিষয়শ্রেণী:স্পেনীয় চলচ্চিত্র বিষয়শ্রেণী:স্পেনের চলচ্চিত্র বিষয়শ্রেণী:স্প্যানিশ সংস্কৃতি বিষয়শ্রেণী:২০০৩-এর চলচ্চিত্র
সংযোগ=https://en.wikipedia.org/wiki/File:Supplicating_Pilgrim_at_Masjid_Al_Haram._Mecca,_Saudi_Arabia.jpg|alt=A man raising his hands in prayer in front of the Kaaba|থাম্ব|একজন হাজী মক্কার পবিত্র মসজিদ কাবা, মুসলিম কিবলামুখী হয়ে দোয়া করছেন।  ক্বিবলা () হলো মক্কার পবিত্র মসজিদে অবস্থিত কাবার দিকে অভিমুখ, যা মুসলমানরা বিভিন্ন ধর্মীয় প্রসঙ্গে ব্যবহার করে, বিশেষত নামাজ আদায় করার দিক হিসেবে। অধিকাংশ মসজিদে মিহরাবের মাধ্যমে কাবাঘরের দিক নির্দেশ করা হয়। কিবলা কম্পাসের সাহায্যেও কিবলা নির্ধারণ করা হয়।   অবস্থান   সৌদি আরবের হেজাজ অঞ্চলে মক্কার পবিত্র মসজিদ মসজিদ আল হারাম এর কেন্দ্রে একটি ঘনক্ষেত্রের মতো ভবন রয়েছে, যা ক্বিবলার দিকনির্দেশ করে। এটি কাবা নামে পরিচিত। কিবলা হিসাবে এর ভূমিকা ছাড়াও এটি মুসলমানদের পবিত্রতম স্থান,Wensinck, A. J; Ka`ba. Encyclopaedia of Islam IV p. 317 এটি আল্লাহর ঘর (বায়তুল্লাহ) নামেও পরিচিত এবং যেখানে হজ ও ওমরাহ পালনকারীরা তাওয়াফ (প্রদক্ষিণ অনুষ্ঠান) করে। কাবার একটি প্রায় আয়তক্ষেত্রাকার ভূমি পরিকল্পনা রয়েছে যার চারটি কোণ চারটি মূল দিক নির্দেশ করে। কুরআনের বর্ণনা অনুসারে, এটি ইব্রাহিম ও ইসমাইল নির্মাণ করেছিলেন, উভয়ই ইসলামের নবী ছিলেন। ইসলামের উত্থানের পূর্বে কয়েকটি ঐতিহাসিক নথি কাবার ইতিহাসের বিবরণ দেয়, তবে মুহাম্মদের পূর্ববর্তী বহু যুগের মধ্যেই কাবা প্রাক-ইসলামী আরব পৌত্তলিক ধর্মের তীর্থস্থান হিসাবে ব্যবহৃত হত।Wensinck, A. J; Ka`ba. Encyclopaedia of Islam IV p. 318   কিবলা পরিবর্তন  মুসলমানরা প্রথমে বায়তুল মুকাদ্দাস এর দিকেই মুখ করে সালাত আদায় করতেন। মুহাম্মদ(স.), জিবরীল (আঃ) কে বলেছিলেন- আমার আশা, আল্লাহ তা‘আলা যেন আমার চেহারা ইহুদীদের কিবলা হতে ফিরিয়ে দেন। আল্লাহ নিম্নোক্ত আয়াত নাযিল করে তাঁর আশা পূরণ করেন-  এরপর থেকে মুসলমানরা কা'বার দিকে মুখ করে সালাত আদায় করা শুরু করেন।   তথ্যসূত্র   বিষয়শ্রেণী:মসজিদ স্থাপত্য বিষয়শ্রেণী:ইসলামি স্থাপত্য বিষয়শ্রেণী:কাবা বিষয়শ্রেণী:নামাজ বিষয়শ্রেণী:ইসলামি স্থাপত্য উপাদান বিষয়শ্রেণী:আরবি শব্দ ও বাক্যাংশ বিষয়শ্রেণী:নামাজের পরিভাষা বিষয়শ্রেণী:দিক নির্ণয়
এনজিসি ৩৬০৩ (ইংরেজি ভাষায়: NGC 3603) এক বিশাল এইচ ২ অঞ্চল যা আকাশগঙ্গার ক্যারিনা নামক কুণ্ডলাকার বাহুতে অবস্থিত। এই অঞ্চল আমাদের সৌরজগৎ থেকে ২০,০০০ আলোকবর্ষ দূরে অভস্থিত। ১৮৩৪ সালে জন হার্শেল এটা আবিষ্কার করেন। এই অঞ্চলে একটা মুক্ত স্তবক (ছবির কেন্দ্রে) আছে যাতে প্রায় ২০০০টি উজ্জ্বল তারাও আছে। এই তারার প্রতিটিই আমাদের সূর্য থেকে অনেক বড় ও উজ্জ্বল। এর আরেকটি বিশিষ্টতা হচ্ছে, আমাদের ছায়াপথে এটাই একমাত্র বিশাল এইচ ২ অঞ্চল যা দৃশ্যমান আলোর তরঙ্গদৈর্ঘ্যে দেখা যায়।  এনজিসি ৩৬০৩ কে দুরবিনে খুব ছোট ও সাধারণ মনে হয়, অনেকটা নীহারিকার মত। আন্তঃনাক্ষত্রিক বিশোষণের কারণে অবশ্য তাতে একটু হলুদাভ আভা থাকে। ১৯৬০-এর দশকে রেডিও জ্যোতির্বিজ্ঞানের উন্নয়নের পর দেখা যায় এই অঞ্চল রেডিও তরঙ্গের খুব শক্তিশালী উৎস। পরবর্তীতে পর্যবেক্ষণের মাধ্যমে বিভিন্ন ছায়াপথে "স্টারবার্স্ট" নামে বিশেষ অঞ্চলে সন্ধান মিলেছে যেখানে বিপুল হারে তারার জন্ম প্রক্রিয়া চলে। কোন কোন ছায়াপথের পুরোটাই এমন স্টারবার্স্ট অঞ্চল বলে প্রমাণ পাওয়া গেছে। এনজিসি ৩৬০৩ এমনই এক স্টারবার্স্ট অঞ্চল।  ১৯৮৭ সালে বৃহৎ ম্যাজেলানীয় মেঘে একটা অতিনবতারা প্রত্যক্ষ করা হয় যার নাম এসএন ১৯৮৭এ। কৃত্রিম উপগ্রহে স্থাপিত দুরবিনের মাধ্যমে এই অতিনবতারাকেই প্রথম নিবিঢ়ভাবে পর্যবেক্ষণ করা সম্ভব হয়েছিল। এই পর্যবেক্ষণ থেকে দেখা যায়, মূল বিস্ফোরণের আগে এর থেকে কিছু পদার্থ বিক্ষিপ্তভাবে মহাকাশে ছড়িয়ে পড়েছিল। এনজিসি ৩৬০৩ অঞ্চলের একটি তারা ঠিক একইভাবে তার কিছু পদার্থ মহাকাশে ছড়িয়ে দিয়েছে বলে প্রমাণ মিলেছে। এই তারার নাম শের ২৫। অতিনবতারার সাথে মিল অঞ্চলটি সম্পর্কে বিজ্ঞানীদের উৎসাহ বাড়িয়ে দিয়েছে।   বহিঃসংযোগ   Hubble Space Telescope: Star Cluster Bursts into Life in New Hubble Image   বিষয়শ্রেণী:ক্যারিনা মণ্ডল বিষয়শ্রেণী:এইচ ২ অঞ্চল বিষয়শ্রেণী:এনজিসি বস্তু বিষয়শ্রেণী:ক্যারিনা (তারামণ্ডল)
নোবিতা'স ডাইনোসর ২০০৬, ডোরেমন: দ্য মুভি ২০০৬ নামেও পরিচিত; ২০০৬ সালের জাপানি ঐতিহ্যগত আনিমেশন চলচ্চিত্র যা ১৯৮০ সালের একই নামের চলচ্চিত্রের পুননির্মান।  কাহিনীসংক্ষেপ কাহিনির শুরুতে সুনিও সবাইকে ডাইনোসরের জীবাশ্ম দেখায়। কিন্তু নোবিতাকে দেখতে দেয় না। তাই নোবিতা ডাইনোসর নিয়ে গবেষণা করতে থাকে। ডাইনোসরের ডিম পেতে নোবিতা পাহাড় কাটতে লাগলো। তখন জমির মালিক তাকে মানা করে আর ঐ জায়গায় যেসব ময়লা করেছে তা গর্তে ফেলতে বলে। তখন  নোবিতা গর্ত খুড়তে থাকে। তখন নোবিতা পাথরের মত শক্ত ডিম পায়। নোবিতা সেই ডিম টাইম ক্লকের সাহায্যে আগের অবস্থায় আনে। ঐ ডিমের থেকে এক ডাইনোসর জন্ম নেয়। যার নাম পিসুকে। নোবিতা পিসুকে কে নিজের খাবার খাওয়াত, খেলত। জিয়ান, সুনিও তার ডাইনোসর দেখতে চাইলে নোবিতা বলে পরে দেখাবে। কিন্তু জিয়ান, সুনিও তাকে বিশ্বাস করেনা। তখন নোবিতা শর্ত দেয়। সে যদি না দেখাতে পারে তাহলে সে নাক দিয়ে নুডুলস খাবে। একদিন পিসুকে বড় হয়েগেল। তখন তাকে তার বাড়ির পাশে হ্রদে লুকিয়ে থাকতে বলে। প্রত্যেক রাতে নোবিতা আর ডোরেমন তাকে খাবার খাওয়াত। একদিন সাংবাদিক পিসুকে কে দেখতে পেল। তখন সাংবাদিক হ্রদের ধারে ভীর করল। তখন নোবিতা আর ডোরেমন  পিসুকে কে নিয়ে টাইম মেশিনের সাহায্যে প্রায় ডাইনোসরের সময়ে নিয়ে যায়। ঐসময় ভবিষ্যতে ডাইনোসর শিকারী হামলা করে। তখন নোবিতা আর ডোরেমন তাকে আমেরিকার ডাইনোসরের সময়ে নিয়ে যায়।  তারপরে জিয়ান, সুনিও নোবিতার কাছে ডাইনোসর দেখতে চাই কিন্তু নোবিতা দেখাতে ব্যর্থ হয়। নোবিতাকে নাক দিয়ে নুডুলস খেতে বলে। নোবিতা নাক দিয়ে খেতে ব্যর্থ হয়। নোবিতা জিয়ান ও সুনিওর কাছ থেকে পালিয়ে আসে সিজুকার ঘরে লুকায়। সিজুকাও বিশ্বাস করেনা নোবিতার ডাইনোসর আছে। তখন নোবিতা টাইম টিভির সাহায্যে সিজুকা,জিয়ান,সুনিও কে দেখায়। তারা দেখে যে পিসুকে বিপদে। তাকে নিরাপদ স্থানে নিতে   নোবিত ও তার বন্ধুরা দুঃসাহসিক সফর করে।   অভিনয়ে   ওয়াসাবি মিজুতা  মেগুমি ওহারা  ইউমি কাকাজু  তোমোকাজু সেকি  সুবারু কিমুরা  রায়উনোসুকে কামিকি  কোতোনো মিৎসুইশি  ইয়াসুনোরি মাটসুমোতো  ইশিরো ফুনাকোশি  কেঞ্জি উৎসুমি  মিনামি তাকাইয়ামা   আরও দেখুন   ডোরেমন: নোবিতা'স ডাইনোসর  ডোরেমন চলচ্চিত্রের তালিকা   তথ্যসূত্র   বহিঃসংযোগ  অফিসিয়াল ওয়েবসাইট    বিষয়শ্রেণী:২০০৬-এর চলচ্চিত্র বিষয়শ্রেণী:২০০৬-এর অ্যানিমে চলচ্চিত্র বিষয়শ্রেণী:জাপানি চলচ্চিত্র বিষয়শ্রেণী:জাপানি ভাষার চলচ্চিত্র ডোরেমন ডোরেমন বিষয়শ্রেণী:আনিমে চলচ্চিত্র পুনর্নির্মিত বিষয়শ্রেণী:সময় ভ্রমণ সম্পর্কে চলচ্চিত্র নোবিতা'স ডাইনোসর ২০০৬ বিষয়শ্রেণী:অ্যানিমে চলচ্চিত্র বিষয়শ্রেণী:ইংরেজি ভাষার চলচ্চিত্র
নির্মল দাস (১৯০২ - ১৪ মে ১৯৭৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। তিনি যশোহর-খুলনা যুব-সঙ্ঘের অন্যতম প্রতিষ্ঠাতা সদস্য । ১৯২১ খ্রিস্টাব্দে প্রমথ ভৌমিকের সহকর্মী হিসাবে স্বাধীনতা সংগ্রামে যোগ দেন। তিনি মেছুয়াবাজার বোমা মামলায় যুক্ত ছিলেন। জেলে বন্দী থাকাকালীন তিনি কমিউনিস্ট আদর্শে প্রভাবিত হন। পরে তিনি ভারতের কমিউনিস্ট পার্টিতে যোগ দেন। তিনি বিভিন্ন সময়ে কুড়ি বছর কারাদন্ড ভোগ করেছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৬৫,   মেছুয়াবাজার বোমা মামলা মেছুয়াবাজার বোমার মামলার ঘটনা ঘটে ১৯১৯ সালের ডিসেম্বর মাসে। এই মামলায় নিরঞ্জন সেনগুপ্ত, সতীশচন্দ্র পাকড়াশি, রমেশচন্দ্র বিশ্বাস, সুধাংশু দাসগুপ্ত, নিশাকান্ত রায়চৌধুরী, সুধীর কুমার আইল, দেবপ্রিয় চট্টোপাধ্যায়, শচীন্দ্র কর গুপ্ত, মুকুল রঞ্জন সেন, সুধাংশু মজুমদার, বিহারীলাল বিশ্বাস, মহেন্দ্রনাথ রায়, তারাপদ গুপ্ত, সত্যব্রত সেন, রবীন্দ্রনাথ বসু ও সুবোধ চক্রবর্তী সাত বৎসর ও পাঁচ বছর কারাদণ্ডে দণ্ডিত হন। মুকুল সেন, শচীন্দ্র কর, জগদীশ চট্টোপাধ্যায়, নির্মল দাস মুক্তি পান এবং এঁরা সকলেই তরুণ বিপ্লবী দলের সদস্য ছিলেন।ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৩-৮৪।   তথ্যসূত্র   বিষয়শ্রেণী:১৯০২-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় সাম্যবাদী
ডাবগ্রাম-ফুলবাড়ি (বিধানসভা কেন্দ্র) ভারতের পশ্চিমবঙ্গ রাজ্যের জলপাইগুড়ি জেলার একটি বিধানসভা কেন্দ্র।  ভারতের সীমানা পুনর্নির্ধারণ কমিশনের নির্দেশিকা অনুসারে ক্রান্তি (বিধানসভা কেন্দ্র) বিলুপ্ত করেছে এবং একটি নতুন আসন ডাকগ্রাম-ফুলবাড়ি (বিধানসভা কেন্দ্র) নির্বাচন করেছে।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে ১৯ নং ডাবগ্রাম-ফুলবাড়ি বিধানসভা কেন্দ্রটি শিলিগুড়ি পৌরসংস্থার ৩১ থেকে ৪৪ নং ওয়ার্ড এবং ডাবগ্রাম-১, ডাবগ্রাম-২, ফুলবাড়ি-১ এবং ফুলবাড়ি-২ গ্রাম পঞ্চায়েত গুলি রাজগঞ্জ সিডি ব্লক এর অন্তর্গত।  ডাবগ্রাম-ফুলবাড়ি বিধানসভা কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ২০১১ডাবগ্রাম-ফুলবাড়িগৌতম দেবসর্বভারতীয় তৃণমূল কংগ্রেস ২০১১ এর আগে বিধানসভার জন্য দেখুন ক্রান্তি (বিধানসভা কেন্দ্র)  ২০১৬ নির্বাচন  নির্বাচনী ফলাফল ২০১১ ২০১১ সালের নির্বাচনে, তৃণমূল কংগ্রেসের গৌতম দেব তার নিকটতম প্রতিদ্বন্দ্বী সিপিআই (এম) -এর দিলীপ সিংকে পরাজিত করেন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:জলপাইগুড়ি জেলার রাজনীতি
ডান|থাম্ব|(বিগ্রহ) ভগবান কৃষ্ণ (বামে) এবং রাধারাণী (ডানে)।হিন্দুধর্ম হল চেক প্রজাতন্ত্রের একটি সংখ্যালঘু ধর্মীয় বিশ্বাস এবং ২০২১ সালের হিসাব অনুযায়ী মোট জনসংখ্যার ০.০২% (২,০২৪ জন) হিন্দুধর্ম অনুসরণ করে  । চেক প্রজাতন্ত্রে তিনটি সম্প্রদায় হিন্দুধর্মের প্রতিনিধিত্ব করে। এগুলো হলো:  ১. চেক হিন্দু ধর্মীয় সমাজ,  ২. হরে কৃষ্ণ আন্দোলন এবং  ৩. বিশ্ব নির্মল ধর্ম।    সম্প্রদায়সমূহ     চেক হিন্দু ধর্মীয় সমাজ  থাম্ব|প্রাগের জ্যু হিন্দু মন্দির দেবতা গণেশকে উৎসর্গ করে নির্মিত।  Česká Hinduistická Náboženská Společnost (চেক হিন্দু ধর্মীয় সমাজ) ২০০২ সালে একটি ধর্মীয় সম্প্রদায় হিসাবে নিবন্ধিত হয়েছিল ।   আর্ন্তজাতিক কৃষ্ণভাবনামৃত সংঘ  থাম্ব|প্রাগ, চেক এ হরে কৃষ্ণ সাধুরা। আর্ন্তজাতিক কৃষ্ণভাবনামৃত সংঘ বা হরে কৃষ্ণ  হচ্ছে হিন্দু ধর্ম বা সনাতন ধর্মের একটি অংশ।  সারাদেশে এই সংঘের চারটি মন্দির রয়েছে। এদেশে হরে কৃষ্ণের ২০০ জন ভক্ত বা অনুসারী রয়েছে।  হরে কৃষ্ণ আন্দোলনের সদস্যরা কাল্টের মতো আচরণের কারণে প্রায়শই অভিযুক্ত হন।  ইসকন কোন আলাদা ধর্ম নয়। এই সংগঠনটি হিন্দুধর্ম বা সনাতন ধর্মকে অনুসরণ করে যা একটি সম্পূর্ণ জীবনধারা।   বিশ্ব নির্মল ধর্ম  ২০০৭ সালে, বিশ্ব নির্মল ধর্ম দেশের একটি নিবন্ধিত ধর্মীয় সম্প্রদায় হয়ে ওঠে।    জনসংখ্যা   চেক প্রজাতন্ত্রের হিন্দুধর্ম অনুসরণকারী জনসংখ্যা:  বছরশতাংশবৃদ্ধির হার২০০১০.০১%-২০১১০.০২%+০.০১%২০২১০.০২%-  হিন্দু সম্প্রদায়২০০১ আদমশুমারি২০১১ সালের আদমশুমারিহরে কৃষ্ণ আন্দোলন২৯৪৬৭৩বিশ্ব নির্মল ধর্মঅন্তর্ভুক্ত নয়১০৯৮চেক হিন্দু ধর্মীয় সমাজঅন্তর্ভুক্ত নয়৪২৭অন্যান্য ধারা ৭৬৭২১০মোট১০৬১২৪০৮   তথ্যসূত্র   বিষয়শ্রেণী:দেশ অনুযায়ী হিন্দুধর্ম বিষয়শ্রেণী:চেক প্রজাতন্ত্রে ধর্ম বিষয়শ্রেণী:ইউরোপে হিন্দুধর্ম
থাম্ব|অস্ট্রেলিয়ার সিডনিতে মানুষ ও ঘোড়ার কঙ্কাল প্রদর্শনী। থাম্ব|ডান|230px|শ্রীলঙ্কার কলম্বো জাতীয় যাদুঘরে Heiyantuduwa Raja(হাতি) কঙ্কাল। থাম্ব|মানবকঙ্কালের বিভিন্ন অংশ  কঙ্কাল(ইংরেজি:Skeleton) (গ্রীক σκελετός, skeletos "শুকনো শরীর", "মমি") কোন প্রাণির গাঠনিক কাঠামো। দুই ধরনের কঙ্কাল আছে: বহিঃকঙ্কাল, যা প্রাণির বহিঃআবরণ, এবং অন্তঃকঙ্কাল, যা শরীরের অভ্যন্তরীণ কাঠামোকে রক্ষা করে।   কঙ্কালের প্রকারভেদ   বহিঃকঙ্কাল  বাহির থেকে যে কঙ্কাল দেখা যায় তাকে বহিঃকঙ্কাল বলে।বহিঃকঙ্কাল হল নখ,দাঁত,চুল ইত্যাদি।  অন্তঃকঙ্কাল  কঙ্কালের যে অংশগুলো দেহের ভিতর অবস্থান করে তাকে বলা হয় অন্তঃকঙ্কাল। অস্থি এবং তরুণাস্থি দিয়ে এই কঙ্কালতন্ত্র গঠিত।   অস্থির সংজ্ঞা   মানব দেহের রক্তবাহ যুক্ত যে যোজক কলা দেহকাঠামো গঠন করে ও ভার বহন করে তাকে অস্থি বলা হয়। অস্থি এক প্রকার দৃঢ় ও স্থায়ী যোজক কলা।   অস্থির উপাদান  ১. অজৈব বস্তু ও ক্যালসিয়াম - ৫০%২. পানি - ৪০-৫০%৩. জৈব বস্তু - ২৫%   অস্থির প্রকারভেদ   দীর্ঘ অস্থি : ফিমার , হিউমেরাস.  খর্ব বা ক্ষুদ্র অস্থি : ফ্যালাঞ্জেস, কার্পাল  অনিয়তকার অস্থি : মেরুদণ্ডের অস্থি  চ্যাপ্টা অস্থি : স্টার্নাম  সিসময়েড অস্থি : প্যাটেলা   অস্থির কাজ   দেহের কাঠামো গঠন করে  অস্থি সন্ধি দেহ সঞ্চালনে সাহায্য করে  দেহে খনিজ পদার্থের আধার হিসাবে কাজ করে  অস্থির অভ্যন্তরীণ লোহিত অস্থিমজ্জা রক্ত কণিকা উৎপন্ন করে।   মানব দেহের অস্থি সমূহ  মানব দেহের কঙ্কাল কে দু ' ভাগে ভাগ করা হয়   অক্ষীয় কঙ্কাল  উপাক্ষীয় কঙ্কাল   অক্ষীয় কঙ্কাল  অক্ষীয় কঙ্কাল কে আবার দু ' ভাগে ভাগ করা হয়   করোটির অস্থি  মুখমন্ডলের অস্থি   করোটির অস্থি  করোটি বা ক্রেনিয়াম এর অস্থি সমূহের নাম  ফন্টাল - ১ টি  প্যারাইটাল - ২ টি  টেম্পোরাল - ২ টি  অক্সিপিটাল - ১ টি  স্পেনয়েড - ১ টি  এথময়েড - ১ টি   তথ্যসূত্র     বিষয়শ্রেণী:শারীরস্থান বিষয়শ্রেণী:জীববিজ্ঞান বিষয়শ্রেণী:প্রাণি শারীরস্থান
ইউরেনাইল পারক্সাইড বা ইউরেনিয়াম পারক্সাইড হাইড্রেট (UO4·nH2O) হল ইউরেনিয়ামের একটি ফ্যাকাশে-হলুদ, দ্রবণীয় পারক্সাইড। এটি ইউরেনিয়াম সমৃদ্ধ জ্বালানী চক্রের এক পর্যায়ে এবং ইন সিটু লিচিং এবং রেজিন আয়ন বিনিময় ব্যবস্থার মাধ্যমে প্রস্তুত ইয়েলোকেকে এর উপস্থিত পাওয়া যায়। এই যৌগটিকে UO3·(H2O2)·(H2O) হিসাবেও প্রকাশ করা হয়, এটি ইউরেনিয়াম ট্রাইঅক্সাইড হাইড্রেট UO3·nH2O-এর সাথে খুবই সাদৃশ্যপূর্ণ। উভয় যৌগের দ্রবীভূত আচরণ হাইড্রেশন অবস্থার জন্য অত্যন্ত সংবেদনশীল (n ০ এবং ৪ এর মধ্যে পরিবর্তিত হতে পারে)। ইউরেনিয়াম পারক্সাইডের একটি প্রধান বৈশিষ্ট্য হল এটি ছোট ছোট সূঁচ নিয়ে গঠিত যার গড় AMAD প্রায় ১.১ μm  ইউরেনাইল খনিজ স্টুডটাইট, UO4·4H2O, এবং মেটাস্টুডটাইট, UO4·2H2O, আজ পর্যন্ত আবিষ্কৃত একমাত্র পারক্সাইড সমৃদ্ধ খনিজ। এটি হালকা হলুদ গুঁড়াজাতীয় পদার্থ।   সংশ্লেষণ  সাধারণভাবে, ইউরেনাইল পারক্সাইড একটি পারক্সাইড (সাধারণত হাইড্রোজেন পারক্সাইড দ্রবণ) যোগ করে ইউরেনিয়াম(VI) এর দ্রবণ থেকে পাওয়া যেতে পারে। হাইড্রোজেন পারঅক্সাইড যোগ করে ইউরেনাইল নাইট্রেটের ফুটন্ত দ্রবণ থেকে ডাইহাইড্রেট পাওয়া যায় এবং অ্যামোনিয়াম ইউরানাইল অক্সালেটের দ্রবণ থেকে অধঃক্ষেপরূপে ট্রাইহাইড্রেট পাওয়া যায়।   স্ফটিক গঠন  একক কোষে দুটি পানির অণু এবং দুটি পারক্সাইড অ্যানায়নের সাথে ইউরেনাইল ক্যাটায়ন যুক্ত থাকে। পরেরগুলি ক্যাটায়নের সাথে μ 2 -সমন্বিত থাকে। অতিরিক্ত পানির অণুগুলি হাইড্রোজেন বন্ধনের মাধ্যমে স্ফটিকের মধ্যে আবদ্ধ থাকে। (abstract; 39 kB PDF.) শুধুমাত্র টেট্রাহাইড্রেটকে এক্স-রে ক্রিস্টালোগ্রাফি দ্বারা সনাক্ত করা হয়েছে, তবে ঘনত্ব কার্যকরী তত্ত্বটি ডাইহাইড্রেটের একটি ভাল আনুমানিক ধারণা দেয়।   পলিপারক্সোইউরানিলেট অ্যালোট্রপ  যখন ইউরেনাইল নাইট্রেট হাইড্রোজেন পারক্সাইড এবং একটি ক্ষারীয় ধাতব হাইড্রক্সাইডের জলীয় দ্রবণে দ্রবীভূত হয়, তখন এটি পলিঅক্সোমেটালেটস বা ফুলেরিনের মতো "খাঁচা গুচ্ছ বা কেজ ক্লাস্টার" তৈরি করে। সংশ্লেষণগুলিতে সাধারণত জিওলাইটের মতো টেমপ্লেট হিসাবে অ্যামাইনের মতো জৈব পদার্থও যোগ করা হয়।পানিতে দ্রবীভূত ইউরেনিয়াম লবণের রেডিওলাইসিসে পারক্সাইড তৈরি হয়; ইউরেনাইল পারক্সাইড ব্যয় হওয়া তেজস্ক্রিয় বর্জ্যের সম্ভাব্য শেষ উপাদান হিসাবে পাওয়া গেছে।   তথ্যসূত্র    ইউরেনিয়ামের কিছু রসায়ন      বিষয়শ্রেণী:জারক বিষয়শ্রেণী:ইবিআই উৎস ছাড়া নিবন্ধ বিষয়শ্রেণী:নিউক্লিয়ার পদার্থ বিষয়শ্রেণী:পার অক্সাইড বিষয়শ্রেণী:ইউরেনাইল যৌগ বিষয়শ্রেণী:পারঅক্সাইড